armvectores/hy_wikipedia_2023 huggingface dataset:
Ալեքսանդր Դանիլով

Ալեքսանդր Անատոլևիչ Դանիլով (բելառուս․՝ Аляксандр Анатолевіч Данілаў, սեպտեմբերի 10, 1980(1980-09-10), Գոմել, Բելառուսական ԽՍՀ, ԽՍՀՄ), բելառուս ֆուտբոլիստ, կիսապաշտպան։


== Կարիերա ==
Ալեքսանդր Դանիլովն իր կարիերան սկսել է Գոմելի մանկապատանեկան մարզադպրոցում Բելառուսի ճանաչված մարզիչներ Վիկտոր Կորոտկևիչի ու Վլադիմիր Ագեևի գլխավորությամբ։ Ապա տեղափոխվել է «Գոմելի» ավագ թիմ, որտեղ ոչ մեծ ընդմիջումով խաղացել է մինչև 2005 թվականը։ Դրանից հետո նա հանդես է եկել Խարկովի «Մետալիստ» ակումբում։ 2007 թվականի դեկտեմբերի 31-ին ավարտվել է ակումբի հետ նրա պայմանագրի ժամկետը, իր վերջին հանդիպումը «Մետալիստի» կազմում անցկացրել է 2007 թվականի դեկտեմբերի 1-ին ընդդեմ  «Զակարպարտիեի» (1:0)։ 2008 թվականին նա տեղափոխվել է Դոնեցկի «Մետալուրգ» ակումբ և կնքել երեք տարվա պայմանագիր 2+1 համակարգով։ Առաջին հանդիպումը տեղի է ունեցել 2008 թվականի մարտի 2-ին ընդդեմ Զապորոժիեի «Մետալուրգ» ակումբի (0:1)։
Բելառուս Ալեքսանդր Դանիլովը վերադարձել է 2011 թվականի աշնանը և մրցաշրջանն ավարտել «Գոմելում»։ 2012 թվականի մարտի սկզբին ստորագրել է երկու տարվա պայմանագիր Մինսկի «Դինամո» ակումբի հետ։ Մինսկի ակումբում անցկացրած երկու մրցաշրջանների ընթացքում մասնակցել է 56 հանդիպման՝ խփելով երեք գոլ և կատարելով ութ գոլային փոխանցում։ Հունվարի սկզբին Դանիլովը հեռացել է Մինսկի ակումբից պայմանագրի ժամկետը վերջանալու պատճառով։ 2015 թվականին նա վերադարձել է «Գոմել» ակումբ։


== Ձեռքբերումներ ==
Բելառուսի չեմպիոն (1) - 2003 թ.
Բելառուսի առաջնության բրոնզե մեդալակիր (3) - 2011, 2012, 2013 թթ.
Բելառուսի գավաթակիր (1) - 2002
Ուկրաինայի առաջնության բրոնզե մեդալակիր (1) - 2006/2007 թթ.


== Ծանոթագրություններ ==


== Արտաքին հղումներ ==
Ֆուտբոլիստի էջը «Գոմել» ակումբի կայքում(չաշխատող հղում)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունն Ուկրաինայի ֆուտբոլի ֆեդերացիայի կայքում
Ֆուտբոլիստի էջը FootballFacts.ru կայքում
Կոզլի (այլ կիրառումներ)

Կոզլի, կարող է վերաբերել՝

Կոզլի - գյուղ Ռուսաստանի Սմոլենսկի մարզի Կրասնինսկի շրջանի կազմում։
Կոզլի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Ալամեք

Անվան այլ կիրառումների համար տե՛ս՝ Ալամեք (այլ կիրառումներ)Ալամեք, գյուղ Արևմտյան Հայաստանում, Բիթլիսի վիլայեթի Դատվանի գավառում, Բիթլիս գետի հովտում։ Տեղադրված է հարավից-հյուսիս ձգվող լեռների անտառապատ լանջերին։ Ալամեքից հյուսիսում տեսանելի է Ռահօվա սարահարթի գեղեցիկ տեսարանը։
Բնակիչների հիմնական զբաղմունքն էր այգեգործությունն ու երկրագործությունը։ Ալամեքի մոտ են գտնվում «Ալամենց խան» հայտնի իջևանատան ավերակները։ Իջևանատունը, որ քարակերտ և կամարակապ եռահարկ շենք էր օժանդակ սենյակներով և գավթով, գոյություն է ունեցել արաբական տիրապետության ժամանակներից (VII - IX դդ.)։ 1638 թվականին Մովսես Երեցն այստեղ մի ճառընտիր է նորոգել։
XX դարի սկզբներին ուներ 13 տուն հայ բնակիչ։ Բնակչության հիմնական զբաղմունքը։ Բնակչության հիմնական զբաղմունքը այգեգործություն, անասնապահություն և երկրագործությունն է։
1895 թվականին Ալամեքը ենթարկվել է ջարդերի և ավերածության, իսկ 1915 թվականի Մեծ եղեռնի ժամանակ հիմնահատակ ավերվել է։


== Ծանոթագրություններ ==
Բինգյուլ Գյոլ

Բինգյուլ Գյոլ, Պինգյուլ Կյոլ, լիճ Լեռնային Կիլիկիայում, Ալադաղ լեռների շրջանում, Ափիշքար լեռնագագաթից արևելք։


== Ծանոթագրություններ ==
(4140) Բրանհամ

(4140) Բրանհամ (անգլ.՝ Branham), աստերոիդ աստերոիդների հիմնական գոտում։ Հայտնաբերվել է 1976 թվականի նոյեմբերի 11-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 3,006316 ա. մ., առավելագույնը մոտենում է 2,6569 ա. մ. հեռավորության վրա և հեռանում 3,3557 ա. մ.։ Արեգակի շուրջ մեկ ամբողջական պտույտ է կատարում 1903,93 երկրային օրվա ընթացքում, իր ուղեծրով շարժվելով միջինում 0,189083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4140) Բրանհամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մասնիկների կանալավորում

Մասնիկների կանալավորում (երբեմն՝ կապուղավորում), լիցքավորված տարրական մասնիկների կամ իոնների յուրահատուկ շարժում բյուրեղներում՝ ատոմական հարթություններով կամ առանցքներով կազմված «կանալներով»։ Համապատասխանաբար, մասնիկների կանալավորումը լինում է հարթ կամ առանցքային։ Քանի որ ատոմների միջուկներն ունեն դրական էլեկտրական լիցք, ուստի հարթ (առանցքային) կանալավորման դեպքում դրական մասնիկները, վանվելով, կատարում են տատանողական շարժում ատոմական հարթությունների (առանցքների) միջև, իսկ բացասականները՝ ձգվելով, մի հարթության (առանցքի) շուրջը։ Շարժման պարբերությունը հազարավոր անգամ մեծ է միջատոմային հեռավորությունից, և այդ հանգամանքը թույլ է տալիս մոդելային հաշվումների ժամանակ ընդունել, որ էլեկտրական լիցքը բյուրեղային հարթություններում (առանցքներում) բաշխված է ոչ թե ընդհատ, այլ հավասարաչափ։
Մասնիկների կանալավորումը տեղի ունի, եթե մասնիկի արագության ուղղությամբ և բյուրեղային հարթությամբ (առանցքով) կազմված անկյունը փոքր է որոշակի կրիտիկական անկյունից, որը կախված է բյուրեղի պարամետրերից, մասնիկի լիցքից և էներգիայից։ Կանալավորված դրական (բացասական) մասնիկների հետագծերն անցնում են միջուկներից ավելի մեծ (փոքր) հեռավորությամբ, քան չկանալավորված մասնիկներինը։ Դա հանգեցնում է մի քանի կարևոր հետևանքների.
1. մասնիկների ատոմային և միջուկային երևույթները բյուրեղներում ուժեղ կախում են ցուցաբերում φ անկյունից։
2. Կանալավորված դրական մասնիկների իոնացման կորուստներն ավելի քիչ են, հետնաբար՝ վազքի երկարություններն ավելի մեծ, քան չկանալավորված կամ համապատասխան բացասական մասնիկներինը։
3. Կանալավորված բացասական մասնիկներն ավելի շատ բնութագրական ռենտգենյան ճառագայթներ են առաջացնում, քան չկանալավորված կամ համապատասխան դրական մասնիկները։
Տատանողական շարժման հետևանքով կանալավորված մասնիկներն առաջացնում են նոր տեսակի ճառագայթում, որի ինտենսիվությունը ռենտգենյան և γ-քվանտների հաճախականությունների որոշակի տիրույթում գերազանցում է արգելակման ճառագայթման ինտենսիվությանը։ Նոր ճառագայթման բնույթը հեշտ կլինի հասկանալ, եթե դիտարկվի հաշվարկման այնպիսի համակարգում, որտեղ կանալավորված մասնիկի միջին արագությունը հավասար է զրոյի։ Այդ համակարգից կանալավորված մասնիկը կդիտվի որպես դիպոլ, որն ունի իր դիպոլային ճառագայթումը։ Լաբորատոր համակարգի անցնելիս, Դոպլերի էֆեկտի հետևանքով ճառագայթումը դառնում է կոշտ U խստորեն ուղղված դեպի առաջ։
Մասնիկների կանալավորոման երևույթը կանխագուշակել է դեռես Շտարկը (1912 թվական), իսկ տեսականորեն «վերահայտնաբերվել» և փորձով դիտվել է 1960ական թվականներին։ Կանալավորված մասնիկների ճառագայթումը հայտնաբերվել է խորհրդային ֆիզիկոսների ջանքերով։ Այդ երևույթն արդեն կիրառվում է պինդ մարմնի և բարձր էներգիայի մասնիկների ֆիզիկայում, իսկ կանալավորված էլեկտրոնների ճառագայթումը կարող է ծառայել γ-քվանտների ինտենսիվ փնջեր ստանալու աղբյուր։
Աննա Ռեյնոլդս

Աննա Ռեյնոլդս (անգլ.՝ Anna Reynolds, հունիսի 1, 1968(1968-06-01)), բրիտանացի վիպասան, դրամատուրգ և սցենարիստ։ Հեղինակել է Tightrope (1991) և Jordan պիեսները, որոնցից վերջինը Սցենարիստների ամերիկյան գիլդայի կողմից արժանացել է «1992 թվականի լավագույն պիես» մրցանակի։ Չիկագոյի կինոփառատոնում Հյուգո մրցանակի արժանացած The Winding Sheet կինոնկարի համասցենարիստն է։  «Խելագարություն» վերնագրով նրա առաջին վեպը տպագրվել է 1996 թվականին։


== Հրատարակություններ ==
Ռեյնոլդսի 10 պիեսներ պաշտոնապես բեմադրվել են, այդ թվում՝ «Հորդանան», «Կարմիրը», «Անգինը», «Վայրենիները», «Ինձ նայիր», «Խորը ուրախություն», «Օղակաձև ճանապարհի հեքիաթներ»-ը և «Քաղցր կարկանդակ»-ը։ Նրա «Դրախտ» սցենարը հեռարձակվել է ԲիԲիՍի-ով, իսկ «The Winding Sheet»-ը՝ Միացյալ Թագավորության հեռուստատեսության չորրորդ ալիքով։
Գրել է «Թայմս», «Գարդիան», «Նյու Սթեյթսման»,  «Օբզերվեր» և «Բիգ Իսյու» լրագրերի համար։
Բրիտանացի գրողների writewords.org.uk  խմբի հիմնադիրներից մեկն է։


== Անձնական կյանք ==
1986 թվականին՝ 17 տարեկան հասակում, տարել է նախադաշտանային համախտանիշի ծանր փուլ, ինչի արդյունքում մահացել է նրա մայրը։ Սկզբում նրան դատապարտել են սպանության համար, բայց 2 տարի Դարեմի բանտում անցկացնելուց հետո դատավճիռը չեղարկվել է բժիշկ Կատարինա Դալտոնի տրամադրած ապացույցների հիման վրա, որոնք հստակեցնում էին, որ պատահարը պայմանավորված է եղել նրա վիճակով։


== Ծանոթագրություններ ==
Գառնիկ Շահինյան

Գառնիկ Սերյոժայի Շահինյան (մարտի 12, 1962(1962-03-12), Երևան, Հայկական ԽՍՀ, ԽՍՀՄ - մայիսի 3, 1994(1994-05-03), Աղդամի շրջան (Ադրբեջանական ԽՍՀ), Ադրբեջան), ազատամարտիկ, բանաստեղծ, Երկրապահ Կամավորականների Միության պատվավոր անդամ (հետմահու, 1997 թվականից)։


== Կենսագրություն ==
Գառնիկ Շահինյանը ծնվել է 1962 թվականի մարտի 12-ին Խորհրդային Հայաստանի մայրաքաղաք Երևանում։ 1881-1882 թվականներին ծառայել է ԽՍՀՄ զինված ուժերում։ 1992-1994 թվականներին Երևան քաղաքի Նոր Նորք վարչական շրջանի Երկրապահ կամավորականների ջոկատի տարբեր զորամիավորումների կազմում մասնակցել է ՀՀ Ճամբարակի (Վահան – Արծվաշեն ուղղություն) ինքնապաշտպանական և ԼՂՀ Լաչինի (այժմ՝ Բերձոր) միջանցքի բացման, Մարտակերտի և Աղդամի շրջանների ազատագրական մարտերին։ Հեղինակ է «Տագնապի զանգեր» (Երևան, 1998) բանաստեղծական ժողովածուի։ Գառնիկ Շահինյանը զոհվել է 1994 թվականի մայիսի 3-ին 32 տարեկան հասակում Լեռնային Ղարաբաղի հանրապետության Աղդամի շրջանում ծավալված մարտական գործողությունների ժամանակ։ Նրա մարմինն ամփոփված է Արցախյան ազատամարտիկների Եռաբլուր զինվորական պանթեոնում։


== Հիշատակ ==
Երևանի թիվ 141 դպրոցի դասարաններից մեկը անվանակոչվել է Գառնիկ Շահինյանի անունով։


== Պարգևներ ==
Գառնիկ Շահինյանը պարգևատրվել է ՀՀ «Արիություն» մեդալով։


== Երկեր ==
Տագնապի զանգեր, Երևան, 1998, 64 էջ։
Կոնովալովո (գյուղ, Բուրինի շրջան)

Անվան այլ կիրառումների համար տե՛ս՝ ԿոնովալովոԿոնովալովո (ուկրաիներեն՝ Коновалове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Կոնովալովո գյուղում բնակվում էր 96 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խրապովշչինա

Խրապովշչինա (ուկրաիներեն՝ Храпівщина), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Խրապովշչինա գյուղում բնակվում էր 285 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարկ Ստրոնգ

Մարկ Ստրոնգը (անգլ.՝ Mark Strong 04.08.1963, Լոնդոն) բրիտանացի դերասան է՝ իտալական ծագմամբ։ Առավել հայտնի է «Շերլոկ Հոմս», «Աստղային փոշի», «Ռոբին Հուդ» ֆիլմերից։


== Կենսագրություն ==
Մարկ Ստրոնգը բրիտանացի դերասան է։ Ծնվել է է 1963 թ․–ի օգոստոսի 5–ին Լոնդոնում՝ իտալական–ավստրիական ընտանիքում։
Սովորել է Լոնդոնի Royal Holloway համալսարանում, ավելի ուշ ավարտել է նաև Bristol Old Vic վճարովի դպրոցը։
Առաջին դերը խաղացել է «Գլխավոր կասկածյալը» հեռուստասերիալում, որտեղ աշխատել է հայտնի դերասանուհի Հելեն Միրենի հետ։ Վերջին նշանավոր դերերից է լորդ Բլեքվուդի դերը՝ «Շերլոք Հոլմս», իսկ պարոն Գոդֆրիի դերը՝ «Ռոբին Հուդ» ֆիլմերում։
2014 թ․–ին արժանացել է «Լավագույն դերասան» անվանակոչմանը։


== Անձնական կյանք ==
Մարկ Ստրոնգն ապրում է Լոնդոնի հյուսիսում, իր կնոջ՝ Լիզա Մարշալի, և երկու որդիների՝ Գաբրիելի և Ռոմանի հետ։
Ստրոնգը դերասան Դանիել Քրեյգի մտերիմ ընկերն է։ Քրեյգը նաև Ստրոնգի փոքր որդու՝ Ռոմանի կնքահայրն է։


== Ֆիլմագրություն ==
Գլխավոր կասկածյալը (1993) - Տեսուչ Լարի Հոլ
Թակարդում (1994) - Քենի
Մեր ընկերները հյուսիսում (1996) - Թերի Կոքս
Էմմա (1996) - Պարոն Նայթլի
Հավատ (1999) - Մայքլ Միտչեմ
Ծնունդ, հարսանիք և մահ (1999) - Թերրի
Արևային լույսի համը (1999) - Իստվան Սորս
Ռմբակոծիչ (2000) - Գնդապետ Քրիս Փորսայտ
Աննա Կարենինա (2000) - Ստիվա Օբլոնսկի
Վերջին պատերազմը (2001) - Սասթի Միլլեր
Սնահավատություն (2001) - Անտոնիո Գաբրիելի
Կանաչ դաշտեր (2002) - Բժիշկ Թոլկին
Ամեն ինչ սիրո մասին (2003) - Արթուր
Հենրիխ VIII (2003) - Թոմաս Գովարդ
Ձնծաղիկը (2004) - Հարրի Ստարքս
Օլիվեր Թվիստ (2005) - Թոբի Կրեկիտ
Ձմեռային արև (2006) - Ֆրենկ Էգնյու
Աստղային փոշի (2007) - Սեպտիմուս
Անհաջողակի հիշողությունները (2008) - Մեննի Միզել
Խելացին (2008) - Բժիշկ Նիլ Բեռնարդ
Երիտասարդ Վիկտորյան (2009) - Պարոն Ջոն Կոնրոյ
Շերլոկ Հոլմս (2009) - Լորդ Հենրի Բլեքվուդ
Ռոբին Հուդ (2010) - Պարոն Գոդֆրի
Ձմեռային արև (2013) - Ֆրենկ Էգնյու
Խաղ ընդօրինակմամբ (2014) - Ստյուարդ Մենզիս
Մինչ Քնելս (2014) - Բժիշկ Նեշ


== Արտաքին հղումներ ==
Մարկ Ստրոնգ (անգլ.) Internet Movie Database կայքում
Բրացլավ

Բրացլավ (ուկրաիներեն՝ Брацлав, լեհ.՝ Bracław), քաղաքատիպ ավան է Ուկրաինայի Վիննիցայի մարզի Նեմիրովսկի շրջանում։


== Դիրքը ==
Ավանը գտնվում է Յուժնի Բուգ գետի աջ ափին, Պուպիվկա գետի հետ հատվելու վայրումԿարոլինա երկաթուղային կայարանից 11 կմ հեռու։


== Հղումներ ==
«Славянская энциклопедия. XVII век». М., ОЛМА-ПРЕСС. 2004. (ռուս.)
Բրացլավի կայքը, Բրացլավի պատմությունը և էլի․․․ (ուկր.)
Մելինե Դալուզյան

Մելինե (Մել) Դալուզյան, (ապրիլի 20, 1988(1988-04-20), Լենինական, Հայկական ԽՍՀ, ԽՍՀՄ), տրանսգենդեր հայ ծանրամարտիկ, ծանրամարտի Եվրոպայի կրկնակի չեմպիոն, աշխարհի առաջնության բրոնզե մեդալակիր։


== Կենսագրություն ==
Ծնվել է ՀԽՍՀ-ի Լենինական քաղաքում։ Ծանրամարտով սկսել է զբաղվել 14 տարեկանից։ Սովորել է Գյումրիի մանկավարժական ինստիտուտի ֆիզիկական կուլտուրայի ֆակուլտետում։ Ապրում է Ամստերդամում։


== Ծանրամարտի վիճակագրություն ==


== Աղբյուրներ ==


== Արտաքին հղումներ ==
Մելինե Դալուզյանի արդյունքների վիճակագրություն (գերմաներեն)
Մարզվող Հայաստան - Ծանրամարտ (անգլերեն) Archived 2010-04-10 at the Wayback Machine.
Եվրոպայի ծանրամարտի ֆեդերացիայի պաշտոնական կայք (անգլերեն) Archived 2011-04-14 at the Wayback Machine.
Պրիվալովո (գյուղ, Գորոդեցկի շրջան)

Պրիվալովո (ռուս.՝ Привалово), գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միացյալ հայկական ֆոնդ

Միացյալ հայկական ֆոնդը (ՄՀՖ, անգլերեն՝ United Armenian Fund) բարեգործական կազմակերպություն է։ Հիմնադրվել է 1989 թ. նոյեմբերի 7-ին, Լոս Անջելեսում՝ ամերիկահայ հասարակական գործիչ Հարութ Սասանյանի նախաձեռնությամբ և ԱՄՆ-ում գործող յոթ խոշոր հայկական կազմակերպությունների՝ Ամերիկայի հայկական համագումարի, Հայկական բարեգործական ընդհանուր միության, Հայ օգնության միության, Հայ առաքելական եկեղեցու ԱՄՆ-ի էջմիածնական և անթիլիասական թեմերի առաջնորդարանների, Ամերիկայի Հայ ավետարանչական ընկերակցության և Քըրք Քըրքորյանի «Լինսի հիմնարկի» միացյալ ջանքերով։ Նպատակն էր համակարգել և ավելի արդյունավետ դարձնել սփյուռքի օգնությունը 1988 թ. Սպիտակի երկրաշարժից տուժած Հայաստանին, հաղթահարել շրջափակման արգելքները՝ օդանավային կանոնավոր առաքումներ կազմակերպելու միջոցով։


== Առաջին օգնություն ==

Ֆոնդի առաջին բեռնատար օդանավը Հայաստան է ուղարկվել 1989 թ.՝ աղետի գոտու բնակչությանը հասցնելով շուրջ 30 տ մարդասիրական օգնություն։ Գործունեության առաջին տարվա ընթացքում ֆոնդը Հայաստան է առաքել 15 օդանավ՝ 12 միլիոն դոլար արժոդությամբ 500 տ բեռ (ձմեռային հագուստ, սնունդ, սարքավորումներ են)։


== Գործունեություն ==
1992-1993 թթ. ձմռանը ֆոնդը, ՀՀ կառավարության առաջարկությամբ, 400 հազար դոլար գումարով 12 հազար նավթավառ, մեծ քանակությամբ կաթի փոշի է առաքել Հայաստան, оդանավերով Եվրոպայից և ԱՄՆ-ից Հայաստան է հասցրել ամիսը միջին հաշվով 40 տ օգնություն։ 1989 թվականից ի վեր ֆոնդը ավելի քան 120 օդային և մոտ 600 ծովային առաքումներով Հայաստան և Արցախ է հասցրել շուրջ 350 միլիոն դոլարի մարդասիրական օգնություն։
Սկզբում կազմակերպությունն առանձնակի կարեորություն է տվել դեղորայքի և բժշկական սարքերի մատակարարմանը։ Սակայն ժամանակի ընթացքում, ելնելով Հայաստանի և Արցախի տնտեսական կացության թելադրանքից, ընդլայնել է գործունեության ասպարեզը։
1993 թ., երբ Հայաստանը հայտնվել էր էներգետիկ ճգնաժամի մեջ, ֆոնդը, ՀՀ կառավարության «Ձմեռ 94» ծրագրի շրջանակներում, կազմակերպել է հանգանակություն, որի արդյունքում Հայաստանին հատկացվել է 21 միլիոն դոլարի վառելանյութ (7 միլիոն հավաքել էին սփյուռքահայ տարբեր համայնքներ, 14 միլիոն նվիրաբերել էր Ք.Քըրքորյանի «Լինսի հիմնարկը»)։
Ներկայումս (2003 թ.) ֆոնդի օգնությունը ներառում է գլխավորապես դեղորայք և բժշկական սարքավորումներ, ինչպես նաև համակարգիչներ, կապի միջոցներ, գյուղատնտեսական և կրթական պիտույքներ հայաստանյան և արցախյան հաստատությունների համար։ Ֆոնդը ֆինանսավորել է մի շարք առաողջապահական ծրագրեր, այդ թվում՝ Հայաստանի մանկական սրտաբանական կենտրոնը։ Ֆոնդն ունի առողջապահական, շինարարական և տնտեսական բնագավառների մասնագետներից բաղկացած հանձնախմբեր։ Վարչական կարիքների համար հիմնադրամը ծախսում է իր եկամտի 1%-ից էլ քիչ։


== Ֆոնդի տնօրեն ==
Հիմնադրման օրվանից Միացյալ հայկական ֆոնդի վարիչ-տնօրենն է Հարութ Սասանյանը («California Courier» շաբաթաթերթի հրատարակիչ ու խմբագիր)։
Բոգոտոլի շրջան

Բոգոտոլի շրջան (ռուս.՝ Боготольский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոգոտոլ։


== Աշխարհագրություն ==
Շրջանի տարածքի մակերեսը կազմում է 2992,21 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10992 մարդ։ Բնակչության խտությունը կազմում էր 3,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
73-րդ հյուսիսային զուգահեռական

73-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 73°-ի անկյուն կազմող կետերից կազմված շրջանագիծն է։
Անցնում է Հյուսիսային Ամերիկայով, Ատլանտյան օվկիանոսով, Եվրոպայով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 1858 կմ է։
Երկարությունը 11753 կմ է, որը կազմում է հասարակածի երկարության 29․3%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տես նաև ==
72-րդ հյուսիսային զուգահեռական
74-րդ հյուսիսային զուգահեռական
73-րդ հարավային զուգահեռական


== Ծանոթագրություններ ==
Սեն Սիժիմոն դը Կլերմոն

Սեն Սիժիմոն դը Կլերմոն (ֆր.՝ Saint-Sigismond-de-Clermont), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դե Սանտոնժ կանտոնի Ժոնզակ շրջանի կազմի մեջ։  
Համայնքի INSEE կոդ՝ 17402։


== Բնակչություն ==
Համայնքի բնակչությունը 2010 թվականին կազմում էր 163 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Սիժիմոն դե Կլերմոն (ֆր.)
Կարբոնիումի իոններ

Կարբոնիումի իոններ, մոլեկուլային մասնիկներ, որոնք պարունակում են դրական լիցքավորված եռկովալենտ ածխածնի ատոմ։ Կարբոնիումի իոնները օժտված են փոխազդման մեծ ունակությամբ, այդ պատճառով անկայուն են։ Առաջանում են՝ C—X կապը հետերոլիտիկ ճեղքելիս, ապրոտոնային թթուներով ածխաջրածինների հալոգենածանցյալների վրա ազդելիս, բազմակի կապերին պրոտոն կամ այլ կատիոն միացնելիս ևն։ Կարբոնիումի իոնները հեշտությամբ փոխազդում են անիոնների, չընդհանրացված էլեկտրոնային զույգով կամ բազմակի կապով մոլեկուլների և այլ միացությունների հետ։ Օրգանական բազմաթիվ ռեակցիաների՝ ալկիլացման, ացիլացման, օլեֆինների էլեկտրոֆիլ միացման, իզոմերացման ու կատիոնային պոլիմերացման, պինակոլինային, ռետրոպինակոլինային և այլ վերախմբավորումների միջանկյալ մասնիկներ են։
Մարիանա (նկար, Միլլե)

«Մարիանա» (անգլ.՝ Mariana), անգլիացի նկարիչ Ջոն Էվերեթ Միլլեի նկարը՝ ստեղծված 1851 թվականին։


== Սյուժե ==
«Մարիանան» ստեղծվել է Ուիլյամ Շեքսպիրի «Չափ ընդ չափի» պիեսի հիման վրա, որտեղ Մարիանան պետք է ամուսնանար Անջելո անունով հերոսի հետ, սակայն մերժվում է, քանի որ նրա օժիտը նավաբեկության հետևանքով կորչում է։ Աղջիկը միայնակ կյանք է վարում՝ դեռևս կարոտելով իր սիրեցյալին։ Այնուամենայնիվ, պիեսի վերջում Անջելոն՝ կերպարներից ամենաբացասականը, որն իրական հանցագործություն է կատարում ընդդեմ գրավոր և չգրված օրենքների, դեռ ամուսնանում է Մարիանայի հետ։
Երբ Միլլեի նկարն առաջին անգամ հայտնվել է Լոնդոնի Գեղարվեստի թագավորական ակադեմիայում, այն ուղեկցվել է Ալֆրեդ Թեննիսոնի «Մարիանա» բանաստեղծությամբ.


== Նշանակություն ==
Վիկտորյական դարաշրջանի պրեռաֆայելիտ նկարիչների մոտ թույլ և հեզաբարո կնոջ գաղափարը փոխակերպվել է զոհ կնոջ գաղափարին, ընդ որում հաճախ չիրականացված սեռական ցանկության և զգացմունքայնության համատեքստում։ Միլլեի մոտ Մարիանան կանգնած է դիրքով, որն արտահայտում է ոչ միայն տխրություն և ողբ, այլ նաև զգացմունքային ցանկություն։
Այս նկարը ակներևաբար ցույց է տալիս, թե ժամանակի հետ որքան են փոխվել պրեռաֆայելիտների գաղափարները, որոնք սկսել են որպես կրոնական նկարիչներ և պայքարել են վաղ իտալական արվեստի անկեղծությանն ու պարզությանը վերադառնալու համար։ Քննադատ Ջոն Ռասկինը գրել է, որ «նրանց [պրեռաֆայելիտական շարժման] ստեղծագործություններում… ամենահատկանշականը ոչ թե Մարիամի կերպարն էր, որ ընդունում է ավետումը, այլ Մարիամի ձգված կերպարը, որը հոգնել է նորությունների բացակայությունից»։


== Ծանոթագրություններ ==


== Աղբյուրներ ==
Մարիանա  1851 Archived 2011-07-13 at the Wayback Machine.. Tate Gallery display caption, July 2007.
"Millais: An Exhibition Organized by the Walker Art Gallery Liverpool and the Royal Academy of Arts London", January–April 1967. London: William Clowes and Sons, 1967.
Կապույտ (բերդ)

Անվան այլ կիրառումների համար տե՛ս՝ Կապույտ (այլ կիրառումներ)Կապույտ, բերդ Մեծ Հայքի Այրարատ նահանգի Երասխաձոր (Արշարունիք) գավառում, համանուն լեռան վրա։ Եղել է Հայոց Արշակունիների ռազմական կարևոր հենակետ։ Արշակունիների անկումից (428) հետո Կապույտում տեղակայվել է պարսկական զորք։ 450 թվականին հայկական զորքերն այն ազատագրել են պարսիկներից և դարձրել ապստամբական ուժերի հենակայան։
Արաբական տիրապետության ժամանակ Կապույտը պատկանում էր Բագրատունիներին։ Ասողիկը վկայում է, որ արաբ զորքերի դեմ 914 թվականին Ձկնավաճառի ճակատամարտում պարտվելով, Սմբատ Ա Բագրատունի թագավորը ամրացել էր անառիկ Կապույտում։
Կապույտը և Արտագերսը հավանորեն մտել են պաշտպանական նույն համալիրի մեջ, որի պատճառով Վարդան աշխարհագիրը նույնացնում էր այդ բերդերը։ Այնուհետև գրավոր աղբյուրներում չենք հանդիպում Կապույտի անվանը։
Ա. Զալալյանցը Կապույտը նույնացնում էր Կաղզվանի գավառի Հիրհետ գյուղի մերձակա ժայռին պահպանված պարսպապատ և աշտարակավոր բերդի ավերակների հետ, որի մեջ կանգուն էր Կապույտ մատուռը։ Իսկ Մ. Հայկունին Կապույտը նույնացնում էր նույն գավառի Կապուտա գետակի ժայռակոփ ափին գտնվող բերդի ավերակների հետ։
Ռոն Քլարկի պատմությունը

«Ռոն Քլարկի  պատմությունը»  (անգլ.՝ The Ron Clark Story), ռեժիսոր Ռենդ Հենսի հեռուստատեսային դրամա, որը  պատմում  է մանկավարժ  Ռոն Քլարկի  գործունեության մասին    «դժվար դաստիարակվող » երեխաների հետ։ Ֆիլմի պրեմիերան   տեղի  է ունեցել 2006 թվականի  հունվարի 13-ին։    Ավստրալիայում,  Բելգիայում, Մեծ Բրիտանիայում, Նոր Զելանդիայում, Ֆիլիպիններում և Շվեդիայում  ֆիլմը  հայտնի  է  «Տրիումֆ» (անգլ.՝ The Triumph) անվանումով։


== Սյուժե ==
Ֆիլմի հիմքում  իրական  դեպքեր  են, գլխավոր  հերոսի  նախատիպը Ռոն Քլարկն է, որն ապրում է Հյուսիսային Կարոլինայի փոքրիկ քաղաքում։ Մանկավարժ-էնտուզիաստը, նախկինում  դասավանդել  է պրովինցիայի տարրական դասարաններում,  հետո տեղափոխվում  է Նյու Յորք և  սկսում աշխատել Գարլեմայի քաղաքային  դպրոցներից մեկում, որտեղ, ինչպես  պարզվեց, սովորում  են միայն   դժվար դաստիարակվող  աշակերտներ։ Ռոն Քլարկի  ճանապարհին  կանգնած  են բազմաթիվ խոչնդոտներ, առաջին հերթին բուն ուսուցման կազմակերպումը։ Թվում  էր, թե  երեխաները  անկառավարելի  են  և չեն ցանկանում  ոչինչ  սովորել։ Ռոնը  հաշվում  էր, որ  ինքը  և  երեխաները  մեկ  ընտանիք  են,  որը հակասում  էր ուսուցիչների և   աշակերտների  միջև հարաբերությունների  դպրոցական  պատկերացումներին։ Բայց աստիճանաբար  նա  կարողանում  է  դարձնել  դասարանը  ամենալավը ոչ  միայն դպրոցում  այլ  ամբողջ  քաղաքում։


== Դերերում ==


== Պարգևատրումներ ==
2006 թվականի  դեկտեմբերին Մէթյու  Փերին   առաջադրվեց «Ոսկե գլոբուս» ( անգլ.՝ Golden Globe Award) մրցանակի  անվանակարգում   և ԱՄՆ-ի  կինոդերասանների Գիլդիաի  մրցանակաբաշխության « Մինի սերիալի կամ հեռուստատեսային ֆիլմի  լավագույն դերասան»։ Ֆիլմը  նաև  առաջադրվել  է ԱՄՆ-ի ռեժիսորների Գիլդիայի   մրցանակաբաշխության   հեռուստատեսային ֆիլմերի ռեժիսուրայի (Ռենդ  Հենս( անգլ.՝ Randa Haines)) անվանակարգում  և ԱՄՆ-ի  սցենարիստների Գիլդիայի մրցանակակի, որպես լավագույն  յուրօրինակ սցենար (Էննի ԴեՅանգ և Մաքս Էնսկո)։
2006 թվականի նոյեմբերի 3o-ին    «անգլ.՝ Family Television Awards»  մրցանակի  են արժանացել TNT հեռուստաալիքը և պրոդյուսերներ  Խորվարդ Բյորկանսը և Բրենդ Ֆրենդը 2006 թվականի  լավագույն հեռուստատեսային ֆիլմ-դրամայի ստեղծման նպատակով  կատարած լավագույն   աշխատանքի համար։ 2007 թվականի  մայիսի 20-ին  28-րդ մրցանակաբաշխությանը  «Երիտասարդ դերասան» անվանակարգում    կինոնկարը  արժանացել  է լավագույն ընտանեկան  հեռուստատեսային  ֆիլմի կոչմանը, իսկ  Հաննա  Հանսոնը   Շեմեյկայի դերի համար պարգևատրվել է « Գլխավոր  դերում  լավագույն երիտասարդ դերասանուհին հեռուստատեսային ֆիլմում»։
2007 թվականի մայիսի 15-ին ֆիլմը  ստացել  է Սուրբ Քրիստոֆորի մրցանակը։ 2007 թվականի  հուլիսին  ֆիլմը   առաջադրվել  է «Էմմի մրցանակի»  երեք նոմինացիաներում՝ «Դերասանների  լավագույն հավաքագրումը  մինի սերիալում և հեռուստատեսային ֆիլմում», «Լավագույն դերասան մինի սերիալում և հեռուստատեսային ֆիլմում» (Մետյու Փերրի), « Լավագույն հեռուստատեսային ֆիլմ»։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2014-01-06 at the Wayback Machine.
Ռոն Քլարկի ակադեմիայի կայք
«Ռոն Քլարկի պատմություն»(անգլ.) ֆիլմը Allmovie կայքում:
Շերիդան շրջան (այլ կիրառումներ)

Շերիդան շրջան, կարող է վերաբերել՝

Շերիդան շրջան - ԱՄՆ Կանզաս նահանգի 105 վարչական միավորներից մեկը
Շերիդան շրջան - ԱՄՆ Մոնտանա նահանգի 56 վարչական միավորներից մեկը
Շերիդան շրջան - ԱՄՆ Նեբրասկա նահանգի 93 վարչական միավորներից մեկը
Մոսկոնցերտ

Մոսկոնցերտ (ռուս.՝ Москонцерт), Մոսկվայի հնագույն մշակութային կազմակերպություն։ Ամբողջական անվանումն է՝ «Մոսկվա քաղաքի «Մոսկոնցերտ» մշակույթի պետական բյուջետային հաստատություն» («Մոսկոնցերտ» Մոսկվա քաղաքի ՊԲՄՀ)։


== Պատմություն ==
1931 թվականի հունվարի 25-ին ԽՍՀՄ-ում ստեղծվել է Երաժշտական, էստրադային և կրկեսային ձեռնարկությունների պետական միավորումը, որի իրավահաջորդը ներկայումս հանդիսանում է «Մոսկոնցերտ» Մոսկվա քաղաքի ՊԲՄՀ–ն։
Հայրենական մեծ պատերազմի տարիներին «Մոսկոնցերտ»-ի բոլոր ժանրերի վարպետների համերգային բրիգադները հանդես եկան առաջնագծում, թիկունքում և հոսպիտալներում։ Արտիստների թվում են եղել խորհրդային բեմի լեգենդար վարպետներ՝ Լիդլյա Ռուսլանովան, Լեոնիդ Ուտյոսովը, Բորիս Բրունովը, Կլավդիա Շուլժենկոն, Նիկոլայ Սմիրնով-Սոկոլսկին, Մայա Կրիստալինսկայան, Վիկտոր Բեսեդինը, Գենադի Բելովը, Վալերի Կովտունը և շատ ուրիշներ։ Ժամանակակից արտիստների թվում Մոսկոնցերտի հետ տարբեր ժամանակներում համագործակցել են «Земляне» և «Մաշինա վրեմենի» խմբերը,  Ալլա Պուգաչովան, Վալենտինա Տոլկունովան, Ժաննա Բիչևսկայան, Իոսիֆ Կոբզոնը, Կլարա Նովիկովան, Եֆիմ Շիֆրինը, Նիկոլայ Սոկոլովը, Վլադիմիր Բայկովը, Ալեքսանդր Գլադկովը։ «Մոսկոնցերտ»-ը կազմակերպում էր ներկայացումներ, բալետներ, շոուներ ու համերգներ, Մոսկվայում հեռարձակում առցանց համերգներ։


== Կառուցվածք ==
«Մոսկոնցերտ»-ի կառուցվածքային ստորաբաժանումներից են համարվում՝ 

Մոսկվայի համերգային ֆիլհարմոնիական միավորումը,
Պրոդյուսերական կենտրոնը,
Երեխաների և երիտասարդների հետ աշխատանքի գծով Համերգային միավորումը,
Մոսկվայի երգչախմբային թատրոնը՝ Բորիս Պեվզների ղեկավարությամբ,
Մոսկվայի բալետի և դասական պարարվեստի «LA CLASSIQUE» պետական թատրոնը,
Մանրապատումների թատրոնը Եվգենի Պետրոսյանի ղեկավարությամբ,
Դմիտրի Պոկրովսկու անսամբլ,
Մոսկվայի մանրապատումների թատրոնը Միխայիլ Ժվանեցկու ղեկավարությամբ,
«Ա-Յա» մանկական երաժշտական և դրամատիկական թատրոնը,
Մոսկովյան Music Hall-ը,
Մոսկվայի «Варьете»պետական թատրոնը։


== Համերգային դահլիճներ ==
«Մոսկոնցերտ»-ը միջոցառումներն անցկացնում է իր համերգային դահլիճներում՝

«Մոսկոնցերտ Պուշեչնայայի վրա», որն ունի Հայելային դահլիճ, Պարային դահլիճ, Թատերական դահլիճ և Կապույտ հյուրասրահ։ Հասցե՝ Մոսկվա, Պուշեչնայա փողոց  4, 2-րդ շարք,
«Մոսկոնցերտի դահլիճ» համերգասրահ։ Հասցե՝ Մոսկվա, Կալանչևսկայա փողոց 33,
«Москонцерт Арт-Салон»: Հասցե՝ Մոսկվա, Լենինգրադյան պողոտա 30, շենք 2,
«Ա-Յա» մանկական երաժշտական և դրամատիկական թատրոն։ Հասցե՝ Մոսկվա, Պետրովսկի նրբանցք 5-րդ շենք, 9-րդ շարք։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Афиша ГБУК «Москонцерт».
«Москонцерт объединит четыре московских театра» Городской портал МОСКВА 21.11.2014
Служивые "Мосэстрады" Газета "Коммерсантъ" №19 от 03.02.2006, стр. 22
Պոնչո

Պոնչո, (իսպ.՝ poncho) , լատինաամերիկյան ավանդական արտահագուստ՝  մեջտեղի հատվածում կլոր վզով ուղղանկյունաձև կտորե գործվածք։


== Պատմություն ==
Ենթադրվում է, որ առաջին պոնչոն առաջացել է իսպանական թագավորության դարաշրջանից առաջ  հնդկացի մապուչի (Չիլի, Պատագոնիա) ցեղում,այլ տվյալներով այն լայնորեն կիրառվում էր ինկերի  Տաուանտինսույու  կայսրությունում։ Դա Անդերի բնակիչներին բնորոշ հագուստ է, որը  տարբերվում էր  գույնով և զարդարանքով։
Մոդելագործները 1960-ական  թվականներին ընդօրինակեցին  Հարավային Ամերիկայի ավանդական ատրիբուտները։ Ժամանակակից պոնչոները  շատ քիչ նմանություն ունեն իրենց նախատիպին։ Հավանաբար պահպանվել է միայն գլխի համար բացվածքով ու առանց թևքերի կլոր վզով գործվածքի տեսակները։ 


== Պոնչոյի տեսակներ ==
Իր հասարակ ձևով պոնչոն իրենից ներկայացնում է կենտրոնում վզի բացվածքով մի մեծ կտոր,  և հաճախ ունի հավելյալ  կտորներ,  որոնք օգտագործվում են գլխարկի համար։. Անջրանցիկ պոնչոները  սովորաբար ամրացվում են ճարմանդներով,  ծածկում են  կոնքերը, երբ պոնչոն գցված է ձեռքերի  բացվածքով մարմնի վրա, դրանցից շատերն ունեն  քամուց և անձրևից պաշտպանող գլխարկներ։
Այլընտրանքային պոնչոներն այժմ մշակվում են որպես  նորաձևության նմուշներ։ Նրանք ունեն միևնույն ձևը, բայց պատրաստված են տարբեր նյութերից։ Դրանք նախատեսված են նորաձև տեսք ունենալու և ջերմություն ապահովելու համար, և միաժամանակ  շնչող և հարմարավետ են քամուց և  անձրևից պաշտպանելու համար։ Դրանք հաճախ պատրաստվում են բրդից կամ թելից, որոնք գործված են շյուղերով  կամ հելյունով։ Տոնական նախշով կամ ծաղիկներով պոնչո կարելի է կրել նաև հատուկ միջոցառումների  ժամանակ։


== Ծանոթագրություններ ==
Գիշեր Չիլիի վրա

«Գիշեր Չիլիի վրա» (ռուս.՝ «Ночь над Чили»), չիլիացի կինոռեժիսոր Սեբաստյան Ալարկոնի և խորհրդային կինոռեժիսոր Ալեքսանդր Կոսարևի ֆիլմը, որը նկարահանվել է «Մոսֆիլմ» կինոստուդիայի բազայում (ԽՍՀՄ) 1977 թվականին։ Պատմական դրաման իրատեսական ճշգրտությամբ պատմում է 1973 թվականին Չիլիում տեղի ունեցած ռազմական հեղաշրջման և հաջորդած հալածանքների մասին՝ դրանք ուսումնասիրելով այդ իրադարձությունների կենտրոնում գտնվող երիտասարդ ճարտարապետ Մանուելի հայացքով։  Մոսկովյան կինոփառատոնում բեմադրիչների աշխատանքն արժանացել է ռեժիսորական դեբյուտի համար հատուկ մրցանակի։


== Սյուժե ==
Երիտասարդ ճարտարապետ Մանուելի (Գրիգոր Գրիգորիու) կյանքի նպատակն է կառուցել նոր գեղեցիկ տներ։ Նա չի հետաքրքրվում քաղաքականությամբ՝ ցուցադրելով լրիվ չեզոքություն։ 1973 թվականի սեպտեմբերի 11-ի իրադարձությունները խորտակում են նրա ստեղծած աշխարհը։ Օրինական նախագահ Ալյենդեի սպանությունը, առանց մեղադրանքների ու դատարանի որոշման ձերբակալությունները կտրուկ փոխում են Մանուելի հայացքը տեղի ունեցածի նկատմամբ։ Այն բանի համար, որ իր բնակարանի միջոցով հետապնդումից փախուստի է դիմել ձախ ակտիվիստ, ճարտարապետը բանտ է նետվում, նա ենթարկվում է խոշտանգումների և ահաբեկումների, ականատես է լինում զանգվածային գնդակահարություններին տխրահռչակ Ազգային մարզադաշտում։ Մանուելը հասկանում է, որ ազնիվ մարդու համար միակ հնարավոր ճանապարհը քաղաքական պայքարի, ժողովրդական դիմադրության ճանապարհն է։


== Դերերում ==
Գրիգորե Գրիգորիու – Մանուել Վալդիվա
Բաադուր Ցուլաձե – Մարիայի ամուսինը
Գիուլի Ճոխոնելիձե – Խուան Գոնսալես
Իսլամ Կազիև – խունտայի սպա
Սադիխ Հուսեյնով – Ռոլանդո Մաչուկ
Վիտաուտաս Կանցլերիս – Դոն Կարլոս
Ռոման Խոմյատով – խունտայի սպա
Վիկտոր Սոցկի-Վոյնիչեսկու – Դոմինգո
Միրչե Սոցկի-Վոյնիչեսկու – Ռոբերտո
Վսեվոլոդ Գավրիլով – Պադրե
Նարտայ Բեգալին – զինվոր
Մարիա Սագայդակ – Էսպերանսա
Բախրոմ Ակրամով
Լեոն Կուկուլյան – Օռլանդո
Օլեգ Ֆեոդորով – լրագրող
Սեբաստյան Ալարկոն
Մայակ Քերիմով
Նինա Պուշկովա – Պամելա


== Մրցանականեր ==
Մոսկվայի միջազգային կինոփառատոնի հատուկ մրցանակ ռեժիսորական նորամուտի համար, 1977


== Փաստեր ==
Ֆիլմի նկարահանումներն անցկացվել են Բաքվում։
«Նասիոնալ դե Չիլի» ստադիոնում տեղի ունեցած միջադեպի նկարահանումները անցկացվել են Մոսկվայի «Լուժնիկի» ստադիոնում։


== Տես նաև ==
Սանտյագոյում անձրև է գալիս (ֆիլմ)
Կոնդորի անկումը


== Ծանոթագրություններ ==


== Արտաքին հղումներ ==
«Գիշեր Չիլիի վրա»(անգլ.) ֆիլմը Internet Movie Database կայքում
«Գիշեր Չիլիի վրա» ֆիլմը Kинотеатр.ру կայքում
Ադրբեջանի նկարիչների միություն

Ադրբեջանի նկարիչների միություն (ադրբ.՝ Azərbaycan Rəssamlar İttifaqı), Ադրբեջանի Հանրապետության նկարիչներին և արվեստաբաններին միավորող հասարակական-ստեղծագործական կազմակերպություն։ Ադրբեջանի նկարիչների միության նախագահը ժողովրդական արտիստ Ֆարխադ Խալիլովն է, քարտուղարը` ժողովրդական արտիստ Աղաելի Իբրահիմովը։ Ունի շուրջ 880 անդամ։


== Պատմություն ==
Միությունը 1932 թվականից գործել է որպես ադրբեջանցի նկարիչների կազմակերպչական կոմիտե։ Միությունը ստեղծվել է 1940 թվականին՝ ադրբեջանցի նկարիչների առաջին համագումարում։ 1992 թվականի մարտի 18-ին Ադրբեջանի գեղանկարիչների անկախ միությունը ստեղծվել է «Ադրբեջանի նկարիչների միության կանոնադրության» ընդունմամբ։
Ադրբեջանի նկարիչների միությունը նկարիչների միությունների միջազգային համադաշնության հիմնադիրներից մեկն է։ Առաջին համագումարը տեղի է ունեցել 1940 թվականին։ 1940-2013 թվականներին կայացել է 15 համագումար (1940, 1955, 1958, 1961, 1965, 1968, 1972, 1979, 1982, 1987, 1992, 1998, 2003, 2008, 2013)։
Միությունը կազմակերպում է անհատական և խմբակային ցուցահանդեսներ, հանրապետական ու միջազգային փառատոներ, հրատարակում նկարիչների կատալոգները։ Միությունում անցկացվում են դասախոսություններ, հանդիպումներ արվեստի ու մշակույթի գործիչների հետ, տոնվում են հոբելյանական տարեթվերը։ :


== ԱՆՄ նախագահներ ==
Իսմայիլ Ախունդով (1940-1944, 1947-1952)
Նուսրեթ Ֆաթուլլաև (1944-1946)
Մուրսել Նաջաֆով (1946-1947)
Բաբա Ալիև (1952-1953)
Մամեդաղա Թարլանով (1953-1961)
Նադիր Աբդուրրախմանով (1961-1970)
Թոքայ Մամեդով (1970-1972)
Թաիր Սալախով (1972-1973)
Յուսիֆ Հուսեյնով (1973-1987)
Ֆարխադ Խալիլով  (1987-)


== Տես նաև ==
Սաթթար Բախլուլզադե
Միքայիլ Աբդուլաև
Բեհրուզ Քենգերլի
Ազիմ Ազիմզադե


== Ծանոթագրություններ ==
Պոդչերեմվոժ

Պոդչերեմվոժ (ռուս.՝ Подчеремвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոդչերյե գետի աջ ափին՝ 132 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061807
Կոդը ըստ հիդրոլոգիական հետազոտության (ՌԴ) — 103006180
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կարակոլ (Անույի վտակ)

Անվան այլ կիրառումների համար տե՛ս՝ Կարակոլ (այլ կիրառումներ)Կարակոլ  (ռուս.՝ Каракол), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Անույ գետի ձախ ափից 294 կմ հեռավորության վրա։ Գետի երկարությունը կազմում է 32 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Բելայա գետն է մինչև թափվելը Ուսա, գետի գետային ավազանը Իրտիշա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝.

Ջրային օբյեկտի կոդը հանրային գրանցմամբ — 13010200312115100008283
Կոդը ըստ հիդրոլոգիական հետազոտության (ՌԴ) — 115100828
Ավազանի կոդը — 13.01.02.003
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռիենցի (օպերա)

Ռիենցի, տրիբուններից վերջինը (գերմ.՝ Rienzi, der Letzte der Tribunen), Ռիխարդ Վագների վաղ օպերաներից մեկը, որը նրան հաջողություն բերեց։


== Հիմնական տեղեկություններ ==
Մեծ ողբերգական օպերա՝ հինգ գործողությամբ։
Լիբրետտոն Վագները գրել է անգլիացի գրող Էդվարդ Բուլվեր-Լիտտոնի համանուն վեպի հիման վրա (1835)։
Գործողության վայրն ու ժամանակը` Հռոմ, 14-րդ դարի կեսեր։
Տևողությունը՝ մոտ 5 ժամ։
Պրեմիերան՝ 1842 թ. հոկտեմբերի 20։


== Գործող անձինք ==
Կոլա Ռիենցի (Cola Rienzi), պապական նոտար (տենոր)
Իրենե (Irene), նրա քույրը (սոպրանո)
Ստեֆանո Կոլոննա (Steffano Colonna), Կոլլոնա պատրիկական տոհմի ղեկավար (բաս)
Ադրիանո (Adriano), նրա որդին (մեցցո-սոպրանո)
Պաոլո Օրսինի (Paolo Orsini), Օրսինի պատրիկական տոհմի ղեկավար (բաս)
Ռայմոնդո (Raimondo), կարդինալ և պապական լեգատ (բաս)
Բարոնչելլի (Baroncelli), հռոմեական քաղաքացի (տենոր)
Չեկկո դել Վեկկիո (Cecco del Vecchio), հռոմեական քաղաքացի (բաս)
Խաղաղության ավետաբեր (սոպրանո)
Հերոլդ (տենոր)
Միլանի, Լոմբարդիայի, Նեապոլի, Բոհեմիայի և Բավարիայի դեսպաններ. հռոմեական պատրիկներ, հոգևորականներ, լրաբերներ, ժողովուրդ։


== Արտաքին հղումներ ==
Լիբրետտո
Կարճ տեղեկություն գերմաներենով Archived 2007-02-04 at the Wayback Machine.
«Ռիենցի» օպերայի թեմայով բացիկներ
Բարսուկի (գյուղ, Ուգրանսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալֆրեդ Շմիդտ (ծանրամարտիկ)

Ալֆրեդ Շմիդտ (էստ.՝ Alfred Schmidt, մայիսի 1, 1898(1898-05-01), Ռիիսիպեռե, Նիսսի, Հարյումաա, Էստոնիա - նոյեմբերի 5, 1972(1972-11-05), Տալլին, Էստոնական ԽՍՀ, ԽՍՀՄ), էստոնացի ծանրամարտիկ։
1920 թվականի Օլիմպիական խաղերի փոխչեմպիոն է։


== Կենսագրություն ==
Ալֆրեդ Շմիդտը ծնվել է 1898 թվականի մայիսի 1-ին՝ Հագեռիում։ Ծանրամարտով սկսել է զբաղվել 1919 թվականից։
1920 թվականին մասնակցել է Օլիմպիական խաղերին և դարձել փոխչեմպիոն։ 1922 թվականին դարձել է Էստոնիայի չեմպիոն, իսկ 1923 թվականին՝ Բալտիկայի առաջնության բրոնզե մեդալակիր։
1936 թվականին փոխել է իր անունը, և դարձել Այն Սիլլակ։
Մահացել է 1972 թվականի նոյեմբերի 5-ին՝ Տալլինում։


== Ծանոթագրություններ ==


== Արտաքին հղումներ ==
Էջը sports-reference.com կայքում Archived 2012-12-14 at the Wayback Machine.
Բզյակ

Բզյակ (ռուս.՝ Бзяк, բաշկիրերեն՝ Беҙәк), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանո ա Ռիպոլի

Բանո ա Ռիպոլի (իտալերեն՝ Bagno a Ripoli), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 25 767 մարդ (2008 թվականի տվյալներով)։ Բնակչության խտությունը՝ 348 մարդ/կմ²։ Տարածքը՝ 74 կմ²։ Փոստային ինդեքս՝ 50012։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 63901
Էլեկտրոնային փոստ՝ urp@comune.bagno-a-ripoli.fi.it
Պաշտոնական կայքը՝ http://www.comune.bagno-a-ripoli.fi.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ծարավ

Ծարավ, ֆիզիոլոգիական վիճակ, որով կարգավորվում է ջրի մուտքը մարդու և կենդանիների օրգանիզմ։


== Ֆիզիոլոգիա ==
Մարդու ծարավը արտահայտվում է ըմպանում և բերանի խոռոչում չորության զգացումով։ Ծարավը պայմանավորված է կենտրոնական նյարդային համակարգի տարբեր բաժիններում (հիպոթալամուսում, լիմբիկո-ռեթիկուլային համակարգում, գլխուղեղի մեծ կիսագնդերի կեղևում և այլուր) տեղադրված նյարդային բջիջների՝ ծարավի կենտրոնի գործունեությամբ և կապված է ռեֆլեկտոր ռեակցիաների հետ։ Ծարավի զգացումն ի հայտ է գալիս օրգանիզմում ջրի պակասի, ինչպես նաև ախտաբանական որոշ վիճակների հետևանքով և ուժեղանում է շաքարախտի, երիկամների հիվանդությունների, ջրա-աղային փոխանակության խանգարումների դեպքում։ Տաք արտադրամասերում աշխատելիս, արշավների, ուժեղ շոգի ժամանակ ծարավը հագեցնելու համար խորհուրդ է տրվում օգտագործել 0, 3-0, 5% NaCl-ի լուծույթ, բերանի խոռոչը և ըմպանը ողողել ջրով։


== Տես նաև ==
Սով
Ջրազրկում
Պոժվա

Պոժվա (ռուս.՝ Пожва), քաղաքատիպ ավան Ռուսաստանի Պերմի երկրամասի Յուսվինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քննադատական ռեալիզմ

Քննադատական ռեալիզմ, մարքսիստական գրականության մեջ սոցիալիստական ռեալիզմին նախորդած գեղարվեստական մեթոդի արտացոլումը։
Առաջացել է 19-րդ դարի 20-30-ական թվականներին։ Եվրոպայում քննադատական ռեալիզմի հիմնադիրներն էին Բալզակն ու Ստենդալը, իսկ Ռուսաստանում Պուշկինն ու Գոգոլը։ Հաջորդ տասնամյակներում քննադատական ռեալիզմի դպրոցի ավանդույթները շարունակեցին Գի դը Մոպասանը, Լև Տոլստոյը, Ֆյոդոր Դոստոեվսկին, Անտոն Չեխովը և շատ ուրիշներ։


== Աղբյուրներ ==
Քննադատական ռեալիզմ


== Արտաքին հղումներ ==
Ռեալիզմ
Գայսինի շրջան

Գայսինի շրջան (ուկրաիներեն՝ Гайсинський район), վարչական միավոր Ուկրաինայի Վիննիցայի մարզի արևելքում։ Վարչական կենտրոնը Գայսին քաղաքն է։


== Աշխարհագրություն ==
Շրջանի տարածքի մակերեսը կամում է 1100 կմ²։
Հիմնական գետերը՝ Հարավային Բուգ, Սոբ, Կուբլիչ։


== Բնակչություն ==
Շրջանի բնակչությունը կազմում է 58 414 մարդ (2013 թվականի հունիսի 1-ի դրությամբ), այդ թվում քաղաքային բնակչությունը կազմում է 25 857 մարդ (44,26%), գյուղականը՝ 32 557 մարդ (55,74%)։


== Բնակավայրեր ==
շրջանային նշանակության քաղաքներ - 1 (Գայսին)
քաղաքատիպ ավաններ - 1
ավաններ - 7
գյուղեր - 55


== Արտաքին հղումներ ==
Շրջանի տեղեկությունները Ուկրաինայի Գերագույն Ռադայի կայքում (ուկր.)
Տեղեկություններ մարզային վարչության կայքում Archived 2007-03-29 at the Wayback Machine. (ուկր.)
Գրեչանովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԳրեչանովկաԳրեչանովկա (ուկրաիներեն՝ Гречанівка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Գրեչանովկա գյուղում բնակվում էր 38 մարդ։ Բնակավայրը զբաղեցնում է 0,023 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիթեր Թեյլոր վան դեր Հյուլսթ

Փիթեր Թեյլոր վան դեր Հյուլսթ (հոլ.՝ Pieter Teyler van der Hulst, մարտի 25, 1702(1702-03-25), Հաառլեմ - ապրիլի 8, 1778(1778-04-08)[…], Հաառլեմ), շոտլանդական ծագման բանկիր, որը մահացել է առանց ժառանգներ ունենալու և 2 միլիոն ֆլորին է կտակել իր հայրենի Հաառլեմ քաղաքում կրոնի, գիտության և արվեստի զարգացման համար, որի արդյունքում ստեղծվել է Թեյլերի թանգարանը։ Հիմնադրել է նաև Թեյլերի բակը։


== Կենսագրություն ==
Թեյլերը շոտլանդացի հարուստ առևտրականների ժառանգ էր։ Նրա ազգանունը ծագում է շոտլանդական Tailor բառից։ Ամուսնացել է լեդի Հելենա Վինանդս Վերչավեի (Helena Wynands Verschaave) հետ, 1728 թվականին։ Ի սկզբանե կապիտալ է ստեղծել մետաքս և այլ կտորեղեն վաճառելով, սակայն 1763 թվականից սկսել է բանկիրական գործունեություն ծավալել։
Թեյլերը շոտլանդական Լուսավորության ակտիվ հետևորդ էր։ Եղել է մենոնիտների համայնքի ակտիվ անդամ։ 1750 թվականին դարձել է քաղաքի մանկատան հոգաբարձուն։ Թեյլերների ընտանիքն ակտվորեն մասնակցել է համայնքի կյանքին, ինչպես նաև` բակ է բացել 1752 թվականին, որի ծառայություններից կարող էին օգտվել ոչ միայն մենոնիտները։ 
Թեյլերը կտակ է գրել, որի արդյունքում 1756 թվականին, նրա կնոջ մահից հետո ձևավորվել է նրա անունը կրող թանգարանը։ Ի սկզբանե այնտեղ նշանակվել է նրա գրադարանի, գիտական ու գեղարվեստական հավաքածուների պահապանների ամենամյա մրցանակ։ 


== Հետաքրքիր փաստեր ==
18-րդ դարում Ամստերդամի և Հաարլեմի իշխող դասի մեջ էին մտնում միայն բողոքականները։ Դրա արդյունքում կաթոլիկները, մենոնիտները, քվակերները և մյուսները չէին կարող մասնակցել 1752 թվականին բացված Հոլանդական գիտական ընկերության (Hollandsche Maatschappij дер Wetenschappen) գործունեությանը։
Այժմ ընկերության շենքը գտնվում է Թեյլերի թանգարանի դիմաց և դրա հետ սերտ կապեր է պահում։


== Ծանոթագրություններ ==
Ունիսոն (այլ կիրառումներ)

Ունիսոն եզրը կարող է վերաբերել՝

Ունիսոն, երաժշտության մեջ նույն բարձրությամբ մի քանի ձայնաստիճանների միասին հնչակցումը։
Ունիսոն, հասարակական կազմակերպություն ՀՀ-ում, հիմնադրվել է 2002 թվականի մայիսին հաշմանդամներին աջակցության և նրանց իրավունքների պաշտպանության առաքելությամբ։
Ունիսոն, երաժշտական համույթ ՀԽՍՀ-ում։
Տզզան ճանճը (մուլտֆիլմ, 1976)

Անվան այլ կիրառումների համար տե՛ս՝ Տզզան ճանճը (այլ կիրառումներ)Տզզան ճանճը (ռուս.՝ Муха-Цокотуха), խորհրդային մուլտիպլիկացիոն ֆիլմ երեխաների համար, նկարահանվել է 1976 թվականին ռեժիսոր Բորիս Ստեպանցևի կողմից, ըստ Կոռնեյ Չուկովսկու համանուն հեքիաթի։


== Սյուժե ==
Ճանճը դաշտի վրայով թռչելիս մետաղադրամ է գտնում։ Ուրախանալով այդ փաստից` նա գնում է շուկա, որպեսզի ինքնաեռ գնի և հրավիրի իր ընկերներին` տոնելու իր անվանակոչության օրը։ Բայց այդ ժամանակ դժբախտություն է պատահում. խնջույքի ժամանակ ներխուժում է սարդը և բռնում ճանճին։ Հյուրերից ոչ մեկը չի համարձակվում պայքարել սարդի դեմ, բացի փոքրիկ, բայց քաջ մոծակից։ Բարեբախտաբար, ամեն ինչ հարթվում է, իսկ Ճանճն ու Մոծակը ընկերանում են։


== Հեղինակներ ==


== Գրականություն ==
«Энциклопедия отечественной мультипликации», изд. Алгоритм, 2006, Всего страниц: 812, авт. Сергей Капков.
«Наши мультфильмы: лица, кадры, эскизы, герои, воспоминания, интервью, статьи, эссе», изд. «Интеррос», 2006, Всего страниц: 349, авт. Ирина Марголина, Наталья Лозинская.
«Детская литература: Библиографический указатель», изд. Детская Литература, 1976.


== Ծանոթագրություններ ==


== Արտաքին հղումներ ==
«Муха-Цокотуха» (1976) մուլտֆիլմը «Անիմատոր.ռու» կայքում
«Муха-Цокотуха» (1976)(անգլ.) ֆիլմը Internet Movie Database կայքում
Վսևոլոդ Բագրիցկի

Վսևոլոդ Էդուարդովիչ Բագրիցկի (ռուս.՝ Все́волод Эдуа́рдович Багри́цкий , 1922, Օդեսա, Ուկրաինական ԽՍՀ - փետրվարի 26, 1942(1942-02-26), Դուբովիկ (Լենինգրադի մարզ), Lisinskoye rural settlement, Տոսնենսկի շրջան, Լենինգրադի մարզ, ՌԽՖՍՀ, ԽՍՀՄ), ռուս խորհրդային գրականագետ, բանաստեղծ ու լրագրող, զինվորական թղթակից։ Կյանքի օրոք նրա բանաստեղծությունները գրեթե չեն հրապարակվել։


== Կենսագրություն ==
Վսևոլոդ Էդուարդովիչ Բագրիցկին ծնվել է 1922 թվականին։ Հայրը Էդուարդ Բագրիցկին էր, մայրը՝ Լիդիա Սուոկը։ 1926 թվականին Բագրիցկիների ընտանիքը տեղափոխվել է Կունցևո։ Սովորելով դպրոցում՝ Վսևոլոդն աշխատել է «Пионерская правда» թերթում որպես գրական խորհրդատու։ Դպրոցում ծանոթացել և ընկերացել է Ելենա Բոների հետ, ում Վսևոլոդի ծնողներն անվանում էին «մեր օրինական հարսը»։
1937 թվականին ձերբակալվել է Վսևոլոդ Բագրիցկու մայրը։ 1938 թվականին Վսևոլոդն Օսիպ Մանդելշտամի «Мой щегол, я голову закину…» չհրատարակված բանաստեղծությունն իր հարազատների մոտ ներկայացրել է որպես իրենը և փոփոխած նորից գրել է այն։ Հնարավոր է, որ այս բանաստեղծությունը երիտասարդ Վսևոլոդը սովորել է իր հորեղբորից՝ Վլադիմիր Նարբուտից։ Կեղծիքը բացահայտել է Կոռնեյ Չուկովսկին, որ ծանոթ էր Մանդելշտամի բանաստեղծությանը հեղինակի նամակից։ Վսևոլոդի գրագողությունը կրկին հայտնի է դարձել նրա մահից հետո՝ 1963 թվականին, երբ «Щегол»-ն առաջին անգամ տպագրվել է «Имена на поверке» ժողովածուում Բագրիցկու անվան տակ։
1939-1940 թվականների ձմռանը նա ընդունվել է թատերական ստուդիա, որ ղեկավարում էին Ալեքսեյ Արբուզովը և Վալենտին Պլուչեկը։ Ակտիվ մասնակցություն է ունեցել «Քաղաքը լուսաբացին» պիեսի ստեղծման ու բեմադրման գործում։
1940 թվականից սովորել է Մոսկվայի պետական թատերական ստուդիայում, աշխատել է «Լիտերատուրնայա գազետա» պարբերականում։
1940 թվականին մի կարճ ժամանակ ամուսնացած է եղել Մարինա Ֆիլատովայի հետ։ 

Պատերազմի առաջին օրերից դիմել է իրեն ուղարկելու ռազմաճակատ, թեև զինվորական հաշվառումից հանվել էր խիստ կարճատեսության համար։ 1941 թվականին Վսևոլոդն առողջական վիճակի պատճառով ազատվել է զինվորական ծառայությունից և տարհանվել Չիստոպոլ։
Վսևոլոդ Բարիցկին զոհվել է մարտական առաջադրանքը կատարելիս 1942 թվականի փետրվարի 26-ին Լենինգրադի մարզի Դուբովիկ գյուղում։


== Հիշատակ ==
1958 թվականին լույս է տեսել զոհված բանաստեղծների «Стихи остаются в строю» բանաստեղծությունների ժողովածուն, որտեղ ընդգրկվել էին նաև Բագրիցկու բանաստեղծությունները։
1964 թվականին լույս է տեսել ձեռագրերից կազմված «Дневники. Письма. Стихи» գիրքը։
Գրականության և արվեստի ռուսական պետական արխիվում առկա են նյութեր, որոնք նվիրված են Բագրիցկուն։


== Ծանոթագրություններ ==


== Արտաքին հղումներ ==
Багрицкий Всеволод Эдуардович
Багрицкий Всеволод Эдуардович Archived 2011-07-31 at the Wayback Machine.
Смерть Замечательных Людей Archived 2017-10-04 at the Wayback Machine.
Ֆարիդա Մամեդովա

Ֆարիդա Ջաֆար կըզը Մամեդովա (ադրբ.՝ Fəridə Cəfər qızı Məmmədova, օգոստոսի 8, 1936(1936-08-08), Շիրվան, Ադրբեջանական ԽՍՀ, ԱԽՖՍՀ, ԽՍՀՄ - դեկտեմբերի 8, 2021(2021-12-08), Բաքու, Ադրբեջան), ադրբեջանցի պատմաբան, պատմական գիտությունների դոկտոր, Ադրբեջանի Գիտությունների ազգային ակադեմիայի թղթակից անդամ, Ադրբեջանի ԳԱԱ Պատմության ինստիտուտի աշխատող է։
Ադրբեջանից դուրս հայտնի է իր մեծ կեղծարարական աշխատանքով (տես՝ Պատմության խեղաթյուրումը Ադրբեջանում)։


== Կենսագրություն ==
Ծնվել է 1936 թվականի օգոստոսի 8-ին Ալի Բայրամլի (այժմ՝ Շիրվան) քաղաքում
Ավարտել է Բաքվի պետական համալսարանը։ Ավելի քան 60 գիտական աշխատանքների հեղինակ է, որոնցից 7 հրատարակված են արտերկրում։ Դասախոսում էր Բաքվի պետական համալսարանում։
Հիմնական աշխատանքները նվիրված են Աղվանքին.
1978 թվականից դասախոսում է Բաքվի պետական համալսարանում, 1997–1998 դասախոսում էր «Խազար» համալսարանում, 1998 թվականից՝ Արևմտյան համալսարանում «Հումանիտար առարկաներ» ամբիոնի վարիչն է։


== Ծանոթագրություններ ==